**Sugárbiológiai és Sugáregészségügyi Főosztály**

**TÁJÉKOZTATÓ**

**Bővített fokozatú sugárvédelmi TOVÁBBKÉPZŐ tanfolyam**

**2025. március 3. – 2025. március 4. (esetleg 5-e szakmai nap)**

**Vizsga napja 2025. március 7.**

***Jelentkezési határidő: 2025. február 14.***

## Általános információk:

|  |  |
| --- | --- |
| Tanfolyam szervezője: | Pécsi Tudományegyetem Általános Orvostudományi kar a Nemzeti Népegészségügyi és Gyógyszerészeti Központ együttműködve |
| Tanfolyamigazgató: | Dr. Sáfrány Géza, MTA Doktora, PhD, főosztályvezető főorvos |
| Tanfolyamfelelős: | Kis Enikő, biológus |
| Tanfolyam adminisztrátor: | Susorányi Tünde Tel: +36 30 915-6228; +36 1 896 0126e-mail: susoranyi.tunde@nngyk.gov.hu |
| Helyszín: | Nemzeti Népegészségügyi és Gyógyszerészeti Központ – Sugárbiológiai és Sugáregészségügyi Főosztály1097, Budapest, Albert Flórián út 3/A. |
| Weboldal: | www.nngyk.gov.hu |
| Díj: | **40.000,-Ft** (*ÁFA mentes*) |
|  |  |

## A bővített fokozatú sugárvédelmi továbbképző tanfolyam jelenléti formában tartjuk, nincs lehetőség sem online sem hibrid formában történő részvételre. A tanfolyamot minimum10 fő jelentkező hiányában nem tudjuk megtartani. A jelentkezők két héttel a tanfolyam előtt emailben kapnak értesítést, amennyiben a jelentkezési határidőig nem érkezik megfelelő számú jelentkezés.

## Számlázás és díjfizetés

A számlát a **tanfolyam elvégzését követően** kipostázzuk. Kérjük, hogy a kapott számlát mielőbb kiegyenlíteni szíveskedjenek! Tájékoztatjuk a résztvevőket, hogy a tanfolyam sikeres elvégzéséről szóló **bizonyítványt csak akkor postázzuk, ha a tanfolyam díja kiegyenlítésre kerül, és azt a hallgató igazolja (átutalásról szóló banki kivonat csatolása).**

## Jelentkezési feltétel

A képzés bemeneti feltétele: középfokú iskolai végzettség.

**A bővített fokozatú sugárvédelmi továbbképző tanfolyam jelentkezési feltételei**

* **A korábbi bővített fokozatú sugárvédelmi képzettséget igazoló bizonyítvány bemutatása**
* **Az olvashatóan és hiánytalanul (az útmutató szerint) kitöltött jelentkezési lap!**

## A tanfolyam időtartama és vizsgainformációk

**A tanfolyam időtartama 3 nap, összesen 16 óra + vizsga.** A tanórák 45 percesek.

A tanfolyam írásbeli és szóbeli vizsgával zárul, sikeres elvégzéséről bizonyítványt állítunk ki.

Az írásbeli tesztvizsga 30 db feleletválaszadós kérdésből áll, 25 általános, 5 db szakirányos (*2 szakirány esetén 10 kérdés*). Sikeres vizsgához legalább 70%-os eredményt kell elérni az írásbeli teszten. Szóbeli vizsgára csak az bocsátható, aki sikeresen teljesítette az írásbeli vizsgát.

Az aktuálisan érvényben lévő írásbeli kérdések és a szóbeli tételek elérhetőek az OAH oldalán. <https://www.haea.gov.hu/web/v3/OAHPortal.nsf/web?openagent&menu=02&submenu=2_12>

## Képzési célcsoport

A *2/2022 (IV. 29.). OAH rendelet III. fejezetében* foglaltak szerint **bővített fokozatú sugárvédelmi képzésre, ill. ötévenként továbbképzésre kötelezettek**, akik

1. orvosi sugárterhelést vagy nem orvosi képalkotással járó besugárzást eredményező tevékenységeket végeznek, vagy ilyen tevékenységet közvetlenül felügyelnek vagy irányítanak,
2. kiemelt létesítményben, az I. vagy a II. sugárvédelmi kategóriába sorolt tevékenység során sugárforrással dolgoznak, vagy ilyen tevékenységet közvetlenül felügyelnek vagy irányítanak,
3. a II. vagy a III. sugárvédelmi kategóriába sorolt tevékenység sugárvédelmi szempontú felügyeletét szervezeti szinten irányítják,
4. a veszélyhelyzet-elhárítási tervben vagy veszélyhelyzet-kezelési rendszerben meghatározott veszélyhelyzeti munkavállalók azon csoportjába tartoznak, akik a veszélyhelyzettel érintett területen a helyszíni védelmi intézkedések közvetlen végrehajtását irányítják, és
5. zárt sugárforrásnak nem minősülő, csomagolatlan radioaktív készítménnyel folytatott tevékenységet közvetlenül felügyelnek, irányítanak, kivéve, ha a radioaktív anyag olyan - a munkahelyi sugárvédelmi szabályzatban meghatározott - csomagolóeszközben van, amely a normál munkakörülmények között megtartja tartalmát.

Amennyiben az atomenergia alkalmazási körébe tartozó tevékenység esetén nem határozható meg egyértelműen, hogy az adott tevékenység végzése milyen fokozatú sugárvédelmi képzettséget követel meg, akkor főszabályként a magasabb fokozatú sugárvédelmi képzettség szerzendő meg (munkavállalói tekintetében a szükséges sugárvédelmi képzettségre az atomenergia alkalmazója tesz javaslatot a Sugárvédelmi rendelet szerinti tevékenységi engedély megszerzésére irányuló kérelem benyújtásakor).

TOVÁBBKÉPZŐ TANFOLYAMOT CSAK OLYAN HALLGATÓ VÉGEZHET EL, AKI

KORÁBBAN SZERZETT MÁR BŐVÍTETT FOKOZATÚ SUGÁRVÉDELMI KÉPZÉST, DE EZ LEJÁRT ÉS SZÜKSÉGES AZ 5 ÉVENTE ESEDÉKES MEGÚJÍTÁSA A BIZONYÍTVÁNYÁNAK. AMENNYIBEN TÖBB, MINT 5+1 ÉV TELT EL AZ UTOLSÓ

BŐVÍTETT ILLETVE BŐVÍTETT TOVÁBBKÉPZŐ TANFOLYAM ELVÉGZÉSE ÓTA, A TOVÁBBKÉPZŐ TANFOLYAM ELVÉGZÉSE MÁR NEM ELEGENDŐ, A JOGSZABÁLY ELŐÍRJA, HOGY EBBEN AZ ESETBEN A TELJES BŐVÍTETT FOKOZATÚ SUGÁRVÉDELMI TANFOLYAMOT ÚJBÓL EL KELL VÉGEZNI.

## Segédanyagok és szakirodalom

Tanfolyam ábraanyagát a hallgatók **a képzés ideje alatt** ingyenesen letölthetik honlapunkról.

Az elérési linket a résztvevők az első tanfolyami napon kapják meg emailben. Az előadások ábraanyagai fokozatosan kerülnek feltöltésre, de legkésőbb az utolsó oktatási nap végéig felkerülnek.

A tanfolyam anyagának hátteréül a SUGÁREGÉSZSÉGTAN (szerk. Dr. Turai István és Köteles György, Medicina, Budapest 2014), valamint SUGÁRVÉDELEM (szerk. Fehér István és Deme Sándor, ELTE Eötvös Kiadó, Budapest, 2010) című könyv szolgál.

## Kreditpontok

**Orvosi pecsétszámmal** rendelkező hallgatók esetében a továbbképzési **kreditpontok száma: 10**. Fogorvosoknak az adható kreditpontok száma ettől eltérő lehet. Nem orvosi végzettségű hallgatók számára a tanfolyam elvégzéséről igazolást állítunk ki, a kreditpontok jóváírását egyénileg kell intézniük.

## Szakirányválasztás

A bővített fokozatú sugárvédelmi továbbképző tanfolyamokon jelenleg 4 db szakirány elérhető:

* Egészségügy alkalmazások, beleértve a kutatást és az oktatást
* Nem nukleáris ipari alkalmazások, beleértve a kutatást és az oktatást
* Nukleáris ipari létesítmények üzemeltetése
* Radioaktívhulladék-tárolók üzemeltetése

Egyet kötelező választani (célszerű a munkakörhöz passzolót), viszont a tanfolyamrésztvevők többet is elvégezhetnek, bármilyen kombinációban, ezért külön díjat nem számolunk fel. Viszont fontos, hogy több szakirány elvégzése esetén **egyes szakirányok időben egymással párhuzamosan lesznek megtartva** (pl: egészségügyi alkalmazások-radioaktív hulladéktárolók üzemeltetése egyidőben tartjuk; vagy amikor a nem nukleáris ipari alkalmazások-nukleáris létesítmények üzemeltetését egyidőben tartjuk). Mivel az előadások ábra anyagának elérhetőségét biztosítjuk a tanfolyamrésztvevők részére, így párhuzamosan megtartott szakirányok választása esetén ezekből tudnak felkészülni a vizsgára.

## A tanfolyam helyszíne

A tanfolyam helyszínén szállást, ill. étkezést biztosítani sajnos nem tudunk.

Amennyiben személygépkocsival tervezik látogatni az előadásokat, tájékoztatjuk önöket, hogy parkolóhelyet nem tudunk biztosítani, a környéken a parkolás díjköteles.

A tanfolyam helyszíne az alábbi tömegközlekedési eszközökkel érhető el:

M3-as (kék) metró, 23-as, 24-es villamos. A járművekről a Nagyvárad tér megállónál kell leszállni.

## Adatkezelési tájékoztató

Az NNGYK weblapján található adatkezelési tájékoztató: (https://www.nnk.gov.hu/index.php/kozerdeku/adatvedelem)

A bővített fokozatú sugárvédelmi továbbképző tanfolyam során kezelt adatokat bizalmasan kezeljük és tároljuk, harmadik fél számára nem adjuk ki. A vizsgabizonyítványok scannelt másolatait archiváljuk, így a rajta lévő adatokat határozatlan ideig tároljuk. A jelentkezési lapon megadott adatokat kötelező adatszolgáltatáshoz használjuk fel:

* Felnőttképzési és Adatszolgáltatási Rendszerben történő bejelentéshez (*2013. évi LXXVII. törvény a felnőttképzésről* és *11/2020. (II. 7.) Korm. rendelet a felnőttképzésről szóló törvény végrehajtásáról* jogszabályok alapján)
* Országos Atomenergia Hivatal számára elkészített vizsgajegyzőkönyvhöz (*2/2022 (IV. 29.). OAH rendelet* alapján),
* A vizsgabizonyítvány kiállításához.

**Jelentkezési lap kitöltésének útmutatója:**

**2. A kreditpontok jóváírásához szükséges adatok:**

*Orvosok és fogorvosok számára szabadon választható kreditpontok jóváírásához szükséges az orvosi pecsétszám,* ***csak akkor írjon ide számot, ha ön orvos vagy fogorvos****.*

Orvosi pecsét száma (orvos):

**Bizonyítvány kiállításához szükséges adatok:**

Legmagasabb iskolai végzettségi szint:

*(pl: 8 általános, szakközépiskola/szakgimnázium, szakiskola, szakmunkásképző, érettségi, technikum, főiskola, egyetem stb.)*

Szakmai képesítés:

*(Formális iskolarendszerű oktatásban megszerzett végzettség Pl: környezetmérnök, fogorvos, közgazdász, autószerelő, gépésztechnikus, informatikus, ápolónő. Amennyiben nincs szakmai képesítés csak pl: érettségi, akkor kérem, azt írja be ide is.)*

Sugárvédelmi szakirány *(kérem a választott szakirányt aláhúzással jelölni):*

• Egészségügyi alkalmazások, beleértve oktatást és kutatást,

• Nem nukleáris ipari alkalmazások, beleértve oktatást és kutatást,

• Radioaktívhulladék-tárolók üzemeltetése,

• Nukleáris létesítmények üzemeltetése,

*Az bővített fokozatú sugárvédelmi továbbképző tanfolyamon intézményünk jelenleg négy szakirányt oktat. Mind a négy szakirány elvégezhető bármilyen variációban, külön díjat nem számolunk fel. Kérem, aláhúzással jelezze, melyik szakirányt (akár többet is) választja.*

Jelenlegi munkakör:

(*Jelenleg betöltött pozíciója a munkahelyén*)

A bizonyítvány postázási címe:

Előző sugárvédelmi képzésen szerzett bizonyítványának száma:

*Bővített fokozatú sugárvédelmi továbbképzésen csak az vehet részt, aki rendelkezik 5+1 évnél nem régebbi bővített fokozatú sugárvédelmi képzettséget igazoló bizonyítvánnyal. A bizonyítvány szám egy OSSKI/OKI/OKK/NNK bizonyítvány esetében a dokumentum tetején található törzskönyvi szám.* ***Amennyiben máshol szerezte előző sugárvédelmi képzettségét, kérem, csatolja a jelentkezési lappal együtt emailben.***

Előző sugárvédelmi képzésen szerzett bizonyítvány kiállításának dátuma:

*Az előző bővített fokozatú sugárvédelmi képzettség megszerzésnek ideje nem lehet 2018.02.28.-nál korábbi. Amennyiben az említett dátum-nál korábban kiállított bizonyítvánnyal rendelkezik, ismét el kell végeznie az egy hetes bővített fokozatú sugárvédelmi ismereteket nyújtó kötelező tanfolyamot, amely intézményünknél az első féléves tanfolyam (2024.02.12-02.19) után legközelebb ősszel lesz elérhető.*

**3. A munkahely adatai:**

Munkahely neve:

Címe: *Hivatalos, bejelentett cím*

**4. A számla kiállításához szükséges adatok:**

*(amennyiben valamilyen okból kifolyólag ön finanszírozná saját részre a képzést, arra is van lehetőség, ebben az esetben, az alábbiakban a saját számlázási adatait kell megadnia)*

Számlafizető neve:

Címe: Postacíme:

Adószáma (*magánszemélyként adóazonosító jel*):

Bankszámlaszáma:

**Aláírásával elfogadja a tanfolyam feltételeit és az adatkezelési szabályzatunkat, az aláírása nélkül a jelentkezés érvénytelen.**